Qiymati qariyb 40 ming dollarlik dori vositasi S gepatitiga chalingan bemorlarni bepul davolashda ishlatiladi. Foto: dunyo.info Misr hukumati tomonidan O‘zbekiston uchun insonparvarlik yordami tariqasida ajratilgan S gepatitiga qarshi «Sofosbuvir - 400 mg» dori vositasining o‘n oltinchi partiyasi Toshkentga yetkazildi. Loyiha O‘zbekiston prezidentining Misrga amalga oshirgan rasmiy tashrifi davomida erishilgan kelishuvlar hamda S gepatitiga chalingan bemorlarni 100 foiz davlat hisobidan davolash bo‘yicha tashabbus ijrosi doirasida amalga oshirilmoqda. Qayd qilinishicha, «Sofosbuvir — 400 mg» dori vositasining navbatdagi partiyasini O‘zbekistonga jo‘natish bo‘yicha kelishuv 2023 yil 3 oktyabr kuni erishilgan. Umumiy qiymati 38 ming 456 AQSh dollariga teng bo‘lgan 3680 dona «Sofosbuvir — 400 mg» dorisi 21 oktyabr kuni Sharm ash-Shayxdan Toshkentga yetkazilgan.